Menontsha yotlhe e e rekwang kwa mafatsheng a kwa ntle mme e tliswa mo Aforika Borwa, le e e dirwang le go rekisiwa mo Aforika Borwa e tshwanetse go kwadisiwa go ya ka Molao wa Ikwadiso wa 36 wa 1947. Kalafi ya temothuo e akaretsa sebolaya-kgogodi, sebolaya-ditshenekegi, sebolaya-dimela, selaola-dimela tse di tlhogang, go tlhotlhorega matlhare, go omelela ga dimela, le go kukunya ga dinawa.
Dikhamphane tse di tswang moše wa mawatle ga di a letlelelwa go dira kopo ya go ikwadisa mo Aforika Borwa. Dikhamphane tsa fa gae, baagi ba naga ya Aforika Borwa kgotsa Setheo sa semolao mo Aforika Borwa ke tsona fela di letleletsweng go dira kopo ya go ikwadisetsa menontsha ya temothuo.
Mokwadisi go ya ka molao wa 36 wa 1947 o tshwanetse go itsisiwe ka lekwalo ka maikaelelo a go dira thuto-patlisiso e e tlhokegang ya kalafi ya temothuo gore a kgone go sekaseka tiragatso ya yona.
Mokwadisi a ka kopa tshedimosetso ya tlaleletso gore a kgone go netefatsa gore kalafi e a amogelesega, e matshwanedi mme e bile e ka kgona go alafa ditshedi.
Bula saete mme o tlatse foromo ya kopo ka botlalo. Mo go tlhokegang, tshedimosetso e e kopiwang e ka romelwa jaaka dimametlelelo tse di aroganeng mme di filwe dinomoro.
Lenane ga mmogo le II a dirisiwa jaaka mananenetefatso ga mmogo ga mmogo le selekanyetso go netefatsa gore mokopi o tlisitse dintlha tsotlhe tse di maleba tse di tlhokegang.
lefelo bogorogelo selekanyetso sa mothamo motlhagolatsela wa thuto-papiso mafelo ya thuto-patlisiso metswako e e nowang tshedimosetso nngwe le nngwe e Mokwadise a ka e tlhokang bontsi jwa kumo e e tlo rekwang ntle.
Diforomo tse di sa tladiwang ka botlalo di tla busediwa morago kwa mokoping mme e bile lefapha ga le kitla le rwala maikarabelo fa dilo di sa tsamaya sentle ka ntata ya se.
Dintšhwafatso di ka dirwa go tloga ka Ferikgong 1 go fitlha ka Mopitlwe 31.
Tebosešwa ya metswako e mentšhwa e e dirang go ka tsaya go fitlha ngwaga o le mongwe. Dikopo tsa bokhutlotiriso-jo-bontšhwa kgotsa tsa dikaelo ka gale di diragadiwa mo dikgweding di le thataro.
Kantoro ya Mokwadise e ntsha makwalo a diforomo tsa kopo le tsa ntšhwafatso ya ikwadiso go di romela batho botlhe ba ba ikwadisitseng.